בית החולים נאסר

בית החולים נאסר הוא בית חולים לילדים בעיר עזה שני קילומטר צפונית לבית החולים שיפא. 

בית החולים נפתח בשנת 1961 ובשנת 1967 היו בו שישים מיטות במחלקות כירורגיה, נשים וילדים. הוא פעל כבית חולים חצי פרטי. בשנת 1973 הוחל בהפיכתו לבית חולים לילדים. בשנת 1975 נפתח בבית החולים פגייה עם 13 אינקובטורים, ומחלקת העיניים שופרה, תוך הבאת רופאים ישראלים לסיוע. עד שנת 1979 הועברו כל שירותי הרפואה למבוגרים שהיו בו אל שיפא. באמצע שנות ה-80 היו בבית החולים התמחויות בכירורגית ילדים, קרדיולוגיה, אנדוקרינולוגיה וגנטיקה. בבית החולים היו שלוש מחלקות ילדים ומחלקת נאונאטולוגיה. 

בתחילת שנות ה-2000 שכן בית החולים על שטח של 4 דונם וכלל 151 מיטות אשפוז בארבע מחלקות, בנוסף ליחידה למחלות דם, (לוקמיה, המופיליה ותלסמיה), יחידת טיפול נמרץ, פגיה, מרפאת חוץ, בית מרקחת, מעבדה ומכון רנטגן.

בשנת 2019 כלל המרכז הרפואי נאסר ארבעה בתי חולים: בית חולים רנטיסי, בית החולים לילדים, בית חולים למחלות עיניים ובית חולים פסיכיאטרי.

הערות שוליים

רצועת עזה: בתי חולים